polyglot-tagger/wikipedia-language-snippets-filtered huggingface dataset:
དེ་ལྟར་བྱེར་ཀུན་སྣ་ཁྲིད་རླུང་གིས་བྱེད། །རྩ་མིག་ཀུན་ཏུ་ཞུགས་ནས་ལུས་ཀུན་ཁྱབ། །བྱེར་བ་མ་བསྡུས་གཉེན་པོ་བསྟེན་བྱས་ཀྱང་། །རི་དྭགས་ཐང་འདེད་འདྲ་སྟེ་གསོད་མི་འགྱུར། །འདི་ལ་ཐང་དང་ཕྱེ་མ་ཟས་སྤྱོད་ཀྱིས། །རླུང་གཞིལ་ནད་དེ་ཁོང་དུ་བསྡུས་བྱས་ནས། །གཉེན་པོ་བསྟེན་ན་མེ་སྟེང་ཆུ་བླུག་འདྲ། །ཞེས་གསུངས་པས་སོ། །
ཆུ་སྐ་ན་ཚ་བའི་ནད་དང་། སླ་ན་གྲང་བའི་ནད་ཡིན་པའི་རྒྱུ་མཚན་ནི། ལུས་ལ་ཚ་བ་རྒྱས་པའི་ཚེ་ཆུ་ཁམས་བྲི་བས་དྲི་ཆུ་སྐ་བར་གྱུར་པ་དང་། ལུས་ལ་གྲང་བ་རྒྱས་པའི་ཚེ་དྲོད་ཁམས་ཉམས་པས་དྲི་ཆུ་སླ་བ་ཡིན་ཏེ། ལག་ལེན་གསལ་བྱེད་ལས། སྐ་ན་ཚ་བ་ཡིན་ཏེ་མེ་ཁམས་དྲོད་ཀྱིས་ཆུ་བཅད་པས་སོ། །སླ་ན་གྲང་བ་ཡིན་ཏེ་ཆུ་ཁམས་བསིལ་འཕེལ་བས་སོ། །ཞེས་གསུངས་སོ། །
ལྟར་སྣང་ཚ་ནི། ནད་ཀྱི་ངོ་བོ་གྲང་བ་ཡིན་པ་ལ་ལྟར་སྣང་གི་རྟགས་ཚ་བ་ལྟར་སྟོན་པ་ལ་བྱའོ། །
ལྟར་སྣང་གྲང་ནི། ནད་ཀྱི་ངོ་བོ་ཚ་བ་ཡིན་པ་ལ་ལྟར་སྣང་གི་རྟགས་ཚ་བ་ལྟར་སྟོན་པ་ལ་བྱའོ། །
གྲང་བ་འབྱམས་ནི། གྲང་བ་རྒྱ་ཆེ་རུ་ཕྱིན་ཏེ་ལུས་ཟུངས་ལ་ཞེན་པར་གྱུར་པའི་དོན་ནོ། །
ཚོགས་པ་ཆད་འདྲའི་གོ་དོན་ནི། གནད་ཀྱི་ལྡེ་མིག་ལས། ཚོགས་པ་ནི། སྔོ་ཚོད་དོ། །སྔར་གྱི་དཔེ་རྙིང་དུ་ཚོད་པ་ཞེས་འབྱུང་བ་དོན་གཅིག་གོ །ཞེས་དང་། རབ་གསལ་སྒྲོན་མེ་ལས། ཚོགས་པ་ཆད་འདྲ་ནི། སྔོ་ཚོད་ཁུ་དྭངས་འབྱེད་པ་དང་འདྲ་བ་ཆུ་སྔོན་ཁུ་ཚིགས་དྭངས་སྙིགས་བྱེ་ཞིང་སྙིགས་མ་དུམ་བུ་སོ་སོར་ཆད་པ་ཅན་ནོ། །ཞེས་གསུངས་སོ། །གཞན་དུ་ལག་ལེན་གསལ་བྱེད་ལས། ཤ་གསར་གྲིས་འཐག་བྱས་པ་ཆུ་དང་སྦྱར་བའི་ཐུག་པ་ལ་ཚོགས་པ་ཞེས་བྱ། ཞེས་གསུངས་ཀྱང་བརྟག་བྱའི་གནས་སོ། །
ཆུ་རྩ་ཆད་འདྲའི་གོ་དོན་ནི། ཆུ་རྩ་བསྐོལ་བའི་ཁུ་བ་རུལ་བ་ལྟར་ཆུ་མདོག་སེར་རུལ་ཅན་ལ་བྱའོ། །
མཚལ་ཆད་འདྲ་ནི། རྒྱ་མཚལ་བསྐོལ་བའི་ཁུ་བ་རུལ་བ་ལྟར་ཆུ་མདོག་དམར་རུལ་ཅན་ལ་བྱའོ། །
སྣག་ཚ་ཆད་པ་འདྲ་ནི། སྣག་ཚ་བཞུས་པའི་ཁུ་བ་རུལ་བ་ལྟར་ཆུ་མདོག་ནག་རུལ་ཅན་ལ་བྱའོ། །
གདོན་ཆུ་ནི། ལག་ལེན་གསལ་བྱེད་ལས། གདོན་ཞེས་པ་དེའི་མཐུ་ནུས་དེ་ལ་གདོན་ནམ་འདོན་པས་གདོན་ཞེས་བྱ་སྟེ། བྱེད་པའི་མིང་བདག་པོ་ལ་བཏཊ་པ་ཡིན་ལ། དེའི་རྟཊ་ཆུ་ལ་འཆར་བས་གདོན་ཆུའོ། །
གདོན་ཆུ་གང་ནས་བཏང་བའི་ངོས་དེ་ཤར་དུ་བརྩི་དགོས་པའི་རྒྱུ་མཚན་ནི། ཟླ་བའི་རྒྱལ་པོ་ལས།
གཟུགས་བརྙན་ནི། སྙིང་པོ་བསྡུས་པ་ལས། ཉི་མ་མེ་ལོང་ཆུ་སོགས་ལ། །གང་ཞིག་དབྱིབས་དང་ཚད་དང་ནི། །ལུས་ཀྱི་རྣམ་པ་སྣང་གྱུར་པ། །གཟུགས་བརྙན་ཞེས་ནི་དེ་ལ་བཤད། །ཅེས་དང་། ཟླ་ཟེར་ལས། གང་གི་ལུས་ཉི་མ་དང་། མེ་ལོང་དང་། ཆུ་ལ་སོགས་པ་ལུས་ཀྱི་དབྱིབས་དང་ཚད་ཀྱི་རྣམ་པ་གཟུགས་བརྙན་གྱི་གཟུགས་ཅན་དུ་འབྱུང་བར་འགྱུར་བ་ལ་ནི་གཟུགས་བརྙན་ཞེས་བྱའོ། །ཞེས་གསུངས་སོ། །
ཉ་མིག་ནི། རབ་གསལ་སྒྲོན་མེ་ལས། ཉ་མིག་ནི། ལྦུ་བ་སྲན་རིལ་ཙམ་ནས་ཡུངས་ཀར་གྱི་འབྲུ་ཙམ་བར་ཆེ་ཆུང་སྣ་ཚོགས་འབྱུང་བ་ཅན་ཆུའི་ནང་ཕྱེད་ཙམ་ནུབ་ཅིང་ཡལ་དཀའ་བ་ཞིག་གོ །ཞེས་གསུངས་སོ། །
བསྟེན་པའི་ལྷ་སྲུང་ནི། སྔར་རང་ཉིད་ཀྱིས་བསྟེན་ཅིང་ཅིང་མཆོད་པའི་ལྷ་དང་སྲུང་མ་ལ་བྱའོ། །
སྲིད་པའི་སྤྱི་འདྲེ་ནི། ལག་ལེན་གསལ་བྱེད་ལས། སྲིད་པའི་སྤྱི་འདྲེ་སྟེ། འབྱུང་བ་ལྔ་ལ་ཐོག་མར་ནས་གནས་པ་དང་། སྡེ་བརྒྱད་ཀྱིས་བསྡུས་པ་གནོད། ཅེས་གསུངས་སོ། །
བཙན་ནི། ལྷ་སྲིན་སྡེ་བརྒྱད་ཀྱི་ནང་ཚན་དམར་པོ་བཙན་གྱི་སྡེ་སྟེ་བཙན་རོལ་པ་རྐྱ་བདུན་དང་། བཙན་རྒོད་ཡམ་ཤུད་དམར་པོ་ལྟ་བུའོ། །
རིག་འཛིན་ནི། ལག་ལེན་གསལ་བྱེད་ལས། རིག་འཛིན་ཞེས་པ། ལྷའི་རིགས་ལས་བྱུང་བ་སྔགས་ཀྱི་དམོད་པ་གྲུབ་པའི་རིག་འཛིན། ཞེས་དང་། རྡོ་རྗེའི་མདུད་འགྲོལ་ལས། རིགས་འཛིན་ཏེ། གྲུབ་པའི་གདོན། ཞེས་དང་། བཻ་ཌཱུར་སྔོན་པོ་ལས། རིགས་འཛིན་ཏེ་རིགས་བརྒྱུད་ཀྱིས་བསྟེན་ཅིང་ལྷར་འཛིན་པ། འགའ་ཞིག་གྲུབ་པའི་གདོན་གནོད་པར་འདོད། ཅེས་དང་། དྲང་སྲོང་ཞལ་ལུང་ལས། རིག་འཛིན་ནི། ཕྱོགས་སྐྱོང་བཅུའི་ནང་ཚན་གྱི་རིག་འཛིན་རྒྱལ་པོ་གདོན་གྱི་བདག་ཅེས་པ་དེའོ། །ཞེས་གསུངས་པ་ལྟར་ཕྱི་མ་ལ་ངོས་འཛིན་ན་ལེགས་ཤིང་ཡང་འཇུག་ས་ཡོད་པའང་མ་དག་པ་ཡིན་ནོ། །
ནག་སྨུག་ནི། མ་མོའི་ཚོགས་ཀྱི་མིང་སྟེ། དྲང་སྲོང་ཞལ་ལུང་ལས། ནག་སྨུག་ནི། རྒྱལ་པོ་དང་ཐེའུ་རང་བསྡོངས་པ་སོགས་ལ་ངོས་འཛིན་པ་སྣང་ཡང་། མ་མོའི་རྒྱུད་ལུང་རྣམས་སུ་ཨེ་ཀ་སྡི་ཊི་སོགས་སྨུག་མོའི་ཚོགས་དང་། རེ་མ་ཏི་སོགས་ནག་མོའི་ཚོགས་ལ་ནག་སྨུག་ཅེས་བརྡ་མཛད་པས་ན། འདིར་ཡང་དེ་བཞིན་མ་མོའི་ཚོགས་ཀྱིས་གནོད་པ་ལ་ངོས་འཛིན་པ་ལེགས་སོ། །ཞེས་གསུངས་སོ། །
བ་དན་ནི། རུ་དར་གྱི་མིང་ཡིན་ཞིང་དེ་ཡང་འཕན་འགོ་གྲུ་བཞིར་བཞེད་པ་ཞིག་དང་། འཕན་འགོ་གྲུ་གསུམ་ལ་བཞེད་པ་ཞིག་གཉིས་མཆིས་ཏེ། དྲང་སྲོང་ཞལ་ལུང་ལས། བ་དན་ཕྱར་བ་སྟེ་གྲུ་བཞི་ལ་དར་ལྕེ་ཡོད་པ་ལྟ་བུ། ཞེས་དང་། བཻཌཱུར་སྔོན་པོ་ལས། བ་དན་ཏེ་འཕན་འགོ་གྲུ་གསུམ་པ་ལྕེ་དང་བཅས་པ། ཞེས་གསུངས་པས་སོ། །
མགོན་པོ་ནི། ཡེ་ཤེས་ཀྱི་ལྷ་མགོན་པོ་དང་། འཇིག་རྟེན་གྱི་ལྷ་མགོན་པོ་གཉིས་སོ། སྔ་མ་ནི། སྤྱན་རས་གཟིགས་དྲག་ཏུ་ཁྲོས་པའི་སྐུ་མགོན་པོ་ཕྱག་བཞི་པ་དང་། ཕྱག་དྲུག་པ་ལྟ་བུའོ། །ཕྱི་མ་ནི། ལྷའི་མགོན་པོ་གུང་ལང་དབང་ཕྱུག་དང་། བཙན་གྱི་མགོན་པོ་བེག་ཙེ་ལྟ་བུའོ། །
ལྷ་མོ་ནི། ཡུམ་ཆེན་མོ་ཤེས་རབ་ཀྱི་ཕ་རོལ་ཕྱིན་མ་དང་ཐུགས་རྒྱུད་གཅིག་པའི་མ་གཅིག་དཔལ་ལྡན་ལྷ་མོའི་མཚན་གྱི་རྣམ་གྲངས་ཤིག་སྟེ། གནད་ཀྱི་ལྡེ་མིག་ལས། ལྷ་མོ་ནི། མ་གཅིག་དཔལ་ལྡན་ལྷ་མོའོ། །ཞེས་གསུངས་སོ། །
ཕོ་ལྷ་ནི། སྐྱེས་པ་ཕོ་ལ་སྡོང་གྲོགས་བྱེད་ཅིང་རིགས་བརྒྱུད་བུ་སྤེལ་བར་བྱེད་པའི་ལྷན་ཅིག་སྐྱེས་པའི་ལྷ་ལྔའི་ཡ་གྱལ་ཞིག་སྟེ། བཻ་ཌཱུར་དཀར་པོ་ལས། ཕོ་ལྷ་མོ་ལྷ་ཞང་ལྷ་དང་། །སྲོག་ལྷ་དགྲ་ལྷ་གྲོགས་ལྷ་ལྔ་པོ་ནི། །ལྷན་ཅིག་སྐྱེས་པའི་ལྷ་ལྔ་ཡིན། །ཞེས་དང་། ཕོ་ལྷས་ཕོ་འཕེལ་རིགས་བརྒྱུད་མང་། །མོ་ལྷས་སྲིད་འཕེལ་མོ་གཡང་ཆེ། །ཞང་ལྷས་མིས་བྱམས་ཕྱ་གཡང་ཕྱུག །དགྲ་ལྷས་ནོར་ཆེ་དགྲ་བོ་ཉུང་། །སྲོག་ལྷས་ཚེ་རིང་སྲོག་ཀྱང་བརྟན། །
དགྲ་ལྷ་ནི། ལྷན་ཅིག་སྐྱེས་པའི་ལྷ་ལྔའི་ཡ་གྱལ་དགྲ་ཕྱོགས་དང་གཡུལ་འགྱེད་པའི་ཚེ་དགྲ་ཕྱོགས་འཇོམས་ཤིང་རང་ཕྱོགས་སྐྱོབ་པར་བྱེད་པའི་ལྷའོ། །
ཡུལ་ལྷ་ནི། སྐྱོབ་པའི་ལྷ་ལྔའི་ཡ་གྱལ་རང་ཉིད་སྐྱེ་སའི་ཡུལ་དུ་གནས་པའི་ལྷའི་མིང་སྟེ། བཻ་ཌཱུར་དཀར་པོ་ལས། སྲིད་ལྷ་ནོར་ལྷ་ཡུལ་ལྷ་དང་། །བཙན་ལྷ་རྒན་ལྷ་ལྔ་པོ་ནི། །དེ་ལྔ་སྐྱོབ་པའི་ལྷ་ལྔ་ཡིན། །ཞེས་དང་། བཙན་ལྷས་དཔལ་འདུ་བུ་ཡང་འཕེལ། །རྒན་ལྷས་ཚེ་ལ་ཧུར་ཐུམ་མེད། །སྲིད་ལྷས་བཙན་ཐུབ་ཤི་ཆད་ཉུང་། །
མ་ལྷ་ནི། ཟ་མ་མོ་ལ་འགོ་ཞིང་རིགས་བརྒྱུད་བུ་མོ་སྤེལ་བར་བྱེད་པའི་ལྷན་ཅིག་སྐྱེས་པའི་ལྷ་ལྔའི་ཡ་གྱལ་ཞིག་གོ ། ཞིབ་པར་རྟོགས་འདོད་ན། ཕོ་ལྷའི་ཐད་དུ་གཟིགས་པར་འཚལ།
འོད་ཀོར་ནི། གནད་ཀྱི་ལྡེ་མིག་ལས། འོད་ཀོར་ནི། འོད་དཀར་པོ་ཟླུམ་པོའི་རྣམ་པ་ཅན་ནོ། །ཞེས་གསུངས་སོ། །
གལ་ཏེ་ནི། ༡ ཚིག་གི་དབང་དུ་བྱས་ན་བརྟག་པ་མཐའ་བཟུང་གི་དོན་ནོ། །༢ མིང་གི་དབང་དུ་བྱས་ན་རྟ་སྒྲོ་ལྟ་བུའི་ཕད་བུ་མགོ་སྤྲེལ་གྱི་སྣོད་ལ་བྱའོ། །
ཆུ་སྲིན་ནི། ཆུར་གནས་པའི་སྲོག་ཆགས་ཏེ་ཉའི་རིགས་ཤིག་དང་། རྩངས་པའི་རིགས་ཤིག་དང་གཉིས་མཆིས་ཤིང་སྔ་མའི་མིང་ལ་ཆུ་སྲིན་གྲ་བ་ཁ་ཆེ་ཞེས་དང་། ཕྱི་མའི་མིང་ལ་ཆུ་སྲིན་རྩངས་པ་ཁ་རལ་ཞེས་བྱའོ། །
ཀླུ་གདོན་ནི། འབྱུང་པོའི་གདོན་ཆེན་བཅོ་བརྒྱད་ཀྱི་ནང་ཚན་ཀླུའི་གདོན་ལ་བྱ་སྟེ། དེ་ཉིད་འཇུག་ཚུལ་དབང་གིས་སེམས་ལ་འཇུག་པ་ཞིག་དང་། ལུས་ལ་འཇུག་པ་ཞིག་གཉིས་མཆིས་སོ། །སྔ་མས་ནི་སེམས་རྒྱུད་འགྱུར་བར་བྱེད་པ་དང་། ཕྱི་མས་ནི་ལུས་བསྲུལ་བར་བྱེད་པའི་མཛེ་ནད་བྱེད་པ་ཡིན་ནོ། །
ཀླུ་གཏད་ནི། རྒྱ་མཚོ་དང་ཆུ་བོ་སོགས་ཀླུ་གཉན་པོར་གནས་པའི་ས་ཕྱོགས་སུ་མནན་གཏད་བྱས་པ་ལ་བྱའོ། །
བསྐོར་ཕྱྭ་བཏབ་ནི། དྲང་སྲོང་ཞལ་ལུང་ལས། བསྐོར་ཕྱྭ་བཏབ་པ་སྟེ་ནས་འབྲུ་དགུའི་མོའི་འདེབས་ཚུལ་ལྟར་འཆད་པའང་ཡོད་དེ། བསྐོལ་ཞེས་ལ་མཐའ་དང་། བསྐོར་ཞེས་ར་མཐའི་ཁྱད་པར་ཅན་དུ་བྱེད་པ་དང་། ཕྱྭ་ཞེས་པ་མོ་འདེབས་པའི་དོན་དང་། བཏབ་རྒྱུའི་སྨན་དེ་ལ་འཆད་པའི་ཁྱད་པར་དག་འབྱུང་ངོ་། །ཞེས་གསུངས་སོ། །
ལ་ཤན་ནི། གནད་ཀྱི་ལྡེ་མིག་ལས། ལ་ཤན་ནི། དབྱེ་བ་ཕྱེ་བའི་བརྡ་རྙིང་ངོ་། །ཞེས་གསུངས་སོ། །
གལ་འགག་བཞི་ནི། རྟགས་དང་ངོ་བོ་གཉིས་ཀ་ཚ་བ་ཡིན་པའི་ནད་དང་། རྟགས་དང་ངོ་བོ་གཉིས་ཀ་གྲང་བ་ཡིན་པའི་ནད། ཕྱི་རྟགས་ཚ་ལ་ངོ་བོ་གྲང་བའི་ཡིན་པའི་ནད། ངོ་བོ་ཚ་ལ་ཕྱི་རྟགས་གྲང་བ་ཡིན་པའི་ནད་བཅས་བཞིའོ། །
སྙིང་པོ་ནི། འཕྲོ་བའི་གཞིའམ། བཅུད་དམ། དམ་པའི་མཆོག་བཅས་ལ་འཇུག་སྟེ། གསང་སྙིང་དཀོན་ཅོག་འགྲེལ་པ་ལས། སྙིང་པོ་ཞེས་བྱ་བ་ནི། སྤྱིར་ན་གརབཧ་ས་ར་སྟེ་འཕྲོ་བའི་གཞིར་གྱུར་པས་སྙིང་པོ་ཞེས་བྱ། གརབཧ་ཧྲི་ད་ཡ་སྟེ་དཀྱིལ་ན་གནས་པའམ་བཅུད་དུ་གྱུར་པས་སྙིང་པོ་ཞེས་བྱ། གརབཧ་པར་མ་གྲ་སྟེ་དམ་པའི་མཆོག་ཏུ་གྱུར་པས་སྙིང་པོ་ཞེས་བྱའོ། །ཞེས་དང་། ཟླ་ཟེར་ལས། སྙིང་པོའི་སྒྲ་ནི། གཅེས་པའི་ཚིག་ཡིན་ཏེ་གཅེས་པར་གྱུར་པ་གཙོ་བོར་བྱས་པའི་གཅེས་པའི་དོན་ཏོ། །ཞེས་གསུངས་པས་སོ། །
གསང་བ་ནི། བསྟན་བྱའི་སྣོད་ལ་བལྟོས་ནས་གསུངས་པ་སྟེ། སྣོད་ཁ་སྦུབས་དང་། སྣོད་ཞབས་རྡོལ། སྣོད་དུག་ཅན་ལྟ་བུའི་གང་ཟག་ལ་གསང་དགོས་པའི་དོན་ནོ། །
རྒྱུད་ནི། གསོ་བ་རིག་པའི་དོན་མ་ཚང་བ་མེད་པར་སྡུད་ཅིང་རྒྱུན་མ་ཆད་པར་གནས་པའི་དོན་གྱིས་རྒྱུད་ཅེས་བྱ་སྟེ། ཀླུ་སྒྲུབ་ཀྱིས་མཛད་པའི་ནག་པོའི་རྒྱུད་གསུམ་ལས། རྒྱུད་ནི་ཚང་ཞིང་འབྲེལ་བ་སྟེ། །ཕུན་ཚོགས་ལྔ་ལྡན་ཆུ་རྒྱུན་བཞིན། །ཞེས་དང་། དབུས་མཐའི་ཊཱིཀྐ་ལས། རྒྱུད་ཅེས་བྱ་བའི་མཚན་ཉིད་ནི། །འབྲེལ་དང་མ་ཚང་མེད་པ་དང་། །ཕུན་སུམ་ཚོགས་པས་རྒྱུད་ཅེས་བྱ། །ཞེས་དང་། ཟླ་ཟེར་ལས། རྒྱུད་ཅེས་པ་སྨན་དཔྱད་ཀྱི་གཞུང་བྱས་ཤིང་རྒྱ་ཆེར་སྦྱར་བ་ཡིན་ནོ། །དེ་ཡང་གཞུང་འདིས་ཚེའི་རིག་བྱེད་ཀྱི་དོན་འཛིན་ཅིང་སྡུད་པས་ན་རྒྱུད་ཅེས་བྱའོ། །ཞེས་གསུངས་པས་སོ།།
སྒྲ་རིག་པ་ནི་རིག་གནས་ཆུ་བ་ལྔའི་ནང་གསེས་ཡིན་ལ་ཚིག་གི་འཁྲུལ་བ་ཚར་གཅོད་པའི་ཕྱིར་དུ་སྒྲ་རིག་པ་ལ་སློབ་དགོས་ཏེ། དོན་གང་ཞིག་ཤེས་པར་འདོད་ན་ཡང་རྗོད་བྱེད་ཀྱི་ཚིག་ལ་བརྟེན་ནས་གོ་བར་བྱ་དགོས་པས་སྒྲ་ཤེས་ན་དོན་ལ་མི་རྨོངས་ཞེས་གྲགས་པ་ཡིན་ནོ།།
འཕགས་པ་ཐུགས་རྗེ་ཆེན་པོ་ལ་སྟོང་མཆོད་འབུལ་ཚུལ་བསོད་ནམས་མཐའ་ཡས་ཞེས་བྱ་བ་བཞུགས་སོ། །
ནམཿ་ས་མནྟ་བུད་དྷཱ་ནཱཾ། ཨ་ཙིན་ཏྱཱ་ད་བྷུ་ཏ་རཱུ་པཱི་ཎཱཾ། ཨོཾ་ཏཱ་རེ་སྭཱ་ཧཱ།།
ལྷ་སྐྱིད། ཁོ་ཚོའི་ཁ་ནི་མེ་འབར་བ་དང་མཚུངས། རང་སེམས་་ཉེས་པ་མེད་ན་གཤིན་རྗེ་ལ་འཇིགས་རྒྱུ་ཅི་ཡོད། ལྕེ་འབལ་རྒྱུ་དེ་ཚོ། ཅི་བཤད་ནའང་བཤད་དུ་ཆུག དེ་ཚོ་ལ་ཁ་ཡ་བྱེད་མི་དགོས།
ངའི་མིང་ལ་སྒྲོལ་མ་དཔའ་མོ་ཟེར་བ་དང་། ད་ལོར་མི་ལོ་ང་ལྔ་ཡིན། ང་རང་ཇོ་མོ་བྱས་པའི་གནས་ལ་ཕྱིར་འདང་རེ་བརྒྱབ་ན། སྐབས་རེར། རྒོད་བྲོ་བ་དང་། ལན་རེར་ངུ་འཆོར་བ། མཚམས་རེར་ཡི་མུག་པ་ཞིག་རེད། འཇིག་རྟེན་མི་ཡུལ་གྱི་སྐྱིད་ཟེར་བ་དེ་ནི་ང་ལ་གསལ་ཆ་སྤུ་ཙམ་ཡང་མེད་པར། ཆུང་ངུའི་དུས་ནས་བཟུང་ངའི་ཡ་ཆུང་གངས་དཀར་གྱི་སེམས་ལ་སྡུག་གི་རི་རབ་བརྩེགས་པ་དང་གློ་དང་མཆིན་པའི་བར་ན་སྡུག་གི་རྒྱ་མཚོ་འཁྱིལ་ཡོད།
འོ། ཀློག་མཁན་རྣམ་པ། ཁྱེད་ཅག་ལ་སུན་སྣང་སྐྱེས་བྱུང་ངམ། ངོ་མ་ཁག་མི་འདུག ངས་རང་གི་སྡུག་བསྔལ་གྱི་ལོ་རྒྱུས་བཤད་པ་ལ་མགོ་འཁོར་ནས་ལྷ་སྐྱིད་ཀྱི་གཏམ་རྒྱུད་འབྲི་རྒྱུའང་བརྗེད་སོང་། ཇོ་མོ་ཧོན་ལོག་མ་ངའི་གཏམ་ལ་སྙིང་བོ་ཅི་ཡང་མེད། ད་དེ་ཚོ་བསྐྱུར་ལ་ཐོངས། ངས་སླར་ཡང་ཤོག་བུ་གསར་བ་ཞིག་ཁྱེར་ཡོང་ནས་ལྷ་སྐྱིད་ཀྱི་གཏམ་རྒྱུད་མགོ་ནས་བྲིས་ཏེ་བཤད་པར་བྱ།
ལྷ་སྐྱིད། སད་ཀྱིས་བཅོམ་པའི་མེ་ཏོག ཁྱོད་ཀྱང་བུ་མོ་ལས་ངན་ཞིག་རེད། ཡིན་ན་ཡང་། འུ་གཉིས་ལ་འདྲ་ས་ཅི་ཞིག་ཡོད། ང་ནི་སྤྱི་ཚོགས་རྙིང་བའི་ནང་གི་མི་སྐད་སྨྲ་ཤེས་པའི་དུད་འགྲོ་ཞིག་ཡིན་པ་དང་། ཁྱོད་ནི་སྤྱི་ཚོགས་གསར་བའི་ནང་གི་ཕ་འཛོམས་མ་འཛོམས་ཀྱི་གཅེས་ཕྲུག་ཅིག་རེད། ང་ནི་་་་་་་ཁྱོད་ནི་་་་་་་
རྒན་གྱའི་རྩྭ་ཐང་དུ་དཔྱིད་ཀྱི་དཔལ་ཡོན་ཤར་བའི་མངོན་རྟགས་དེ་འདྲ་མི་གསལ་བ་དང་། རྒྱང་རིང་སའི་རི་བོའི་རྩེ་མོར་ད་དུང་གངས་དཀར་པོས་གཡོགས་འདུག་ལ། དེ་ནི་དབྱར་ཟླ་དྲུག་པའི་ནང་དུའང་ཞུ་བར་མི་འགྱུར། རྩྭ་ད་དུང་སྐྱ་བོར་སྣང་ན་ཡང་། ཞིབ་ཏུ་བལྟས་ན་ཁ་དོག་སྐྱ་བའི་རྩྭ་ཕོན་གྱི་གསེབ་དག་ན་སྔོ་ཞིང་ལྗང་བའི་མྱུ་གུའི་མཆེ་བ་ཕྲ་མོ་འགའ་མཐོང་ཐུབ།དགུང་ཨ་སྔོན་སྔོ་ཞིང་དྭངས་ལ་མཚར་སྡུག་གི་ཉི་མ་དྲོད་འཇམ་ལྡན་པས། དཔྱིད་དཔལ་དེ་མྱུར་བ་མྱུར་དུ་རྒན་གྱའི་རྩྭ་ཐང་ལ་བསླེབ་ངེས་རེད།
ལྷ་སྐྱིད་དང་ངེད་གཉིས་ཀྱིས་རྒན་གྱའི་ཡོན་བདག་འགའ་རེའི་ཁྱིམ་ནས་ཟས་རེ་བསླངས་ཏེ་སོང་བ་ལ། ཡུལ་དེར་འཁོད་པའི་འབྲོག་ཁྱིམ་ཀུན་གྱིས་ངེད་གཉིས་ལ། ཤ་དང་། མར། ཆུར་བ། རྩམ་པ་སོགས་མང་བོ་བྱིན། དང་ཐོག་ངས་སློང་མོ་བྱེད་པའི་སྐབས་སུ། ལྷ་སྐྱིད་ཀྱི་གདོང་དམར་པོ་ཁྲག་ཏུ་གྱུར་བ་དང་། ལྷག་པར་དུ་ཕོ་གསར་འདྲ་ཁྱིམ་ན་ཡོད་པའི་སྐབས་དང་འཕྲད་ཚེ། ཁོ་མོའི་མགོ་བོ་ནི་རྒྱ་ལྕང་ལྕུག་མའི་ལོ་འདབ་ཐུར་དུ་བསྣར་བ་ལས་ཡར་དགྱེ་མི་ཐུབ་པར་གྱུར།
གལ་སྲིད་ཚེ་རིང་དང་ཁྱེད་གཉིས་སླར་མཐུན་ན། ང་ལ་ཡང་ཡོན་བདག་སེར་སྣ་མེད་པ་ཞིག་ཡོད་ཐུབ་ཀྱི་རེད།
ལྷ་སྐྱིད་དང་ངེད་གཉིས་ཀྱིས་བྲོ་ཁུར་ནས་གངས་ཁྲོད་དུ་ཆས་པའི་ལམ་ཁར་ང་རང་ཁོ་མོ་ལ་དོན་མོ་ཡོད་པའི་སྒོ་ནས་དེ་ལྟར་བཤད།
ཡོན་བདག་ཨེ། དཔེར་ན། ཁྱོད་ཕྱིར་ཕ་ཡུལ་དུ་ལོག་ནས་ཚེ་རིང་དང་གཉེན་བསྡེབས་རྗེས། ཁྱོད་བཟའ་ཟླ་གཉིས་ཀྱིས་ང་ལ་བཟའ་སྐལ་འདྲ་བྱིན་ཏེ་ངའི་ཆོས་མགོ་འཁྱོངས་པར་དགེ་རྩ་བསྒྲུབ་ཐུབ་ན། ཚེ་རིང་དང་ཁྱོད་གཉིས་ཀ་ཡོན་བདག་ཡིན་པ་དང་། ང་ནི་ཡོན་གནས་རེད།
གླེན་མ་ཁྱོད་འཕྲུལ་སྣང་ཆེན་པོ་སྐྱེས་འདུག ད་ལྟ་ཡག་མོ་སྒོ་འཛོམས་དུས་འཁོར་བའི་སྐྱིད་ལ་མི་རོལ་བར་ང་ལྟ་བུའི་ཇོ་མོ་ཞིག་དང་འགྲོགས་ནས་ཅི་བྱེད།
ངས་རང་ཉིད་ཆུང་དུས་ཁྱོ་བོ་དང་འཚོ་བ་རོལ་བའི་གནས་ཚུལ་རྣམས་སྒྲོ་བཏགས་ནས་ཀུ་རེའི་ཚུལ་དུ་བཤད་པ་ལ། ཁོ་མོའི་གདོང་མདོག་དམར་པོར་གྱུར་ཏེ་ཚེ་རིང་དང་ཁོ་མོ་གཉིས་ཀྱི་གསང་གཏམ་གང་མང་ང་ལ་ལབ་བྱུང་།
འོ། ད་དེ་རེད། དེ་ཚོ་དེ་འདྲ་སྐྱིད་པོ་འདུག ཅེས་སོགས་བཤད་པས། ཁོ་མོའི་གདོང་མདོག་ལྷག་པར་དམར་པོར་གྱུར་བ་དང་། འཐད་མི་འཐད་ཀྱི་མིག་གི་མདངས་ལ་བལྟས་ན་ཁོ་མོའི་སེམས་དོན་ཐམས་ཅད་ལ་ཡང་ལ་བུད་ཡོད་ན་ཡང་། ཁོ་མོའི་མགོ་བོ་ནི་མ་ཎིའི་དར་ལྕོག་རླུང་གིས་བསྐྱོད་པ་ལྟར་འཕྲེད་དུ་གཡུག་ཅི་ཐུབ་བྱེད་པའི་ངང་ཚུལ་ལ་བལྟས་ན། ཁོ་མོའི་ལྷང་ལ་བུད་པའི་རྣམ་འགྱུར་དེ་འགེབ་ཐབས་བྱེད་པ་དང་མཚུངས།
གལ་ཏེ་ཁྱོད་ཀྱི་ཨ་ཕ་ཁྱོད་ལེན་དུ་ཡོང་ན། ཁྱོད་ཕྱིར་འགྲོ་རྒྱུ་ཨེ་ཡིན།
མི་འགྲོ། གཏན་ནས་མི་འགྲོ། ཁོ་ནི་ངའི་ཨ་ཕ་མིན། ང་ལ་ཨ་ཕ་ཟེར་བ་ཡང་མེད་ལ། དགོས་ཀྱང་མི་དགོས།
ལྷ་སྐྱིད་ཀྱི་གཏམ་དེ་ནི་ངའི་བློ་ཡུལ་འདས་པ་དང་། ཁོ་མོའི་ཚིག་གི་གདངས་ལ་ཉན་ན་གཅན་གཟན་གཏུམ་པོ་ཞིག་གི་ངར་སྐད་སྒྲོག་པ་དང་འདྲ་ལ། ལྷ་སྐྱིད་ཨ་ཕ་ནི་ཁོ་མོའི་བདུད་ཅིག་ཡིན་པའི་སྣང་བ་བཅོས་མིན་དུ་སྟེར་བ་བྱེད།
ལྷ་སྐྱིད་ཀྱིས་མགོ་བོ་ཌ་མ་རུ་ལྟར་གཡུག་བཞིན། ཁོ་ཡང་ཡོང་མི་སྲིད། ཁོ་ཡོང་ཐུབ་རྒྱུ་མ་རེད།ཅེས་གདངས་དམའ་ཞིང་ངག་ཞུམ་པའི་ངང་ནས་བཟླས་པ་དང་། མཅར་དངན་པ་རིང་བོ་ཞིག་འཐེན་པའི་མོད་ལ་མིག་ལས་མཆི་མ་ཤ་ར་ར་བབས་བྱུང་།
གལ་ཏེ་ཚེ་རིང་ཡོང་ན་་་་་་ངས་བསམ་བཞིན་དུ་དེ་ལྟར་བཤད་པ་ལ། ལྷ་སྐྱིད་ཀྱིས་སྔར་བཞིན་མགོ་བོ་གཡུག་གཡུག་བྱེད་པ་ལས། ཁ་ཅི་ཡང་མི་གྲགས།
གངས་གནས་དང་དབེན་གནས་འགྲིམས་པའི་འཚོ་བ་ལ་གོམས་སྟབས། ལྷ་སྐྱིད་ལ་སུན་སྣང་མངོན་སུམ་དུ་སྐྱེས་པ་དང་། སྔོན་ཆད་ཆུ་ཡི་ཟེར་མ་འཛུམ་པ་དང་ལང་ཚོའི་མེ་ཏོག་རྒོད་པའི་ཁྲ་ཆུང་མིག་འབྲས་གཉིས་ལྐོག་ལ་ལྷུང་སྟེ་མིག་ཕྲོམ་ཕྱིར་འབུར་བ་དང་། སིལ་ཏོག་ཀུ་ཤུ་ལྟ་བུའི་འགྲམ་པའི་མཁུར་ཚོས་གཉིས་ཀྱང་ཁ་དོག་སྐྱ་བོར་གྱུར་ཏེ་འབུར་དུ་ཐོན་ལ། སྐྲ་ཡི་ལན་བུའི་གསེབ་ནི་ཤིག་དང་སྲོ་མའི་དགའ་བའི་དགའ་སྟོན་བྱེད་སའི་གྲོང་ཁྱེར་ཆེན་པོ་ཞིག་ཏུ་གྱུར་འདུག
སྐབས་དེར། ལྷ་སྐྱིད་ཀྱི་ཨ་ཕ་བསླེབས་བྱུང་། ད་ནི་ལྷ་སྐྱིད་ཀྱི་རེ་བ་ཇི་བཞིན་དུ་འགྲུབ་པའི་གོ་སྐབས་བསླེབས་སོང་ཞེས་ངའི་སེམས་ལ་དེ་ལྟར་སྙམ་ན་ཡང་། ཕ་དང་བུ་མོ་འཕྲད་པའི་འབྲས་བུ་ནི་ངའི་བློ་ཡུལ་འདས་པ་ཞིག་རེད། ལྷ་སྐྱིད་ཀྱི་ཨ་ཕ་ནི་གཟུགས་ཆེ་ཞིང་གདོང་སྨུག་པ་དང་། དཔྲལ་བའི་གཉེར་མའི་ནང་དུ་མི་ཨུ་ཚུགས་ཅན་ཞིག་ཡིན་པའི་རྣམ་འགྱུར་ཤར་འདུག
ཁོས་ལྷ་སྐྱིད་མཐོང་མ་ཐག་སྡིགས་མོ་བྱེད་ན་ལ་བལྟས་ན། སྤྱི་ཚོགས་རྙིང་པའི་ནང་བྲན་གཡོག་ཅིག་བྲོས་པ་སླར་ཡང་བདག་པོའི་ལག་ཏུ་ཟིན་པའི་ཚུལ་དང་མཚུངས།
མི་འགྲོ། གཏན་ནས་མི་འགྲོ། ལྷ་སྐྱིད་ཀྱི་མིག་ལས་ཁོང་ཁྲོའི་མེ་ལྕེ་འབར་བཞིན་དེ་ལྟར་ལབ།
གལ་སྲིད་དེ་ལྟར་མུ་མཐུད་ནས་སོང་ན་བྱ་བ་ཐམས་ཅད་ཕྱིན་ཅི་ལོག་ཏུ་འགྱུར་ངེས་པས། ང་མྱུར་མོར་ཕར་སོང་སྟེ་ལྷ་སྐྱིད་ཀྱི་ཨ་ཕ་ལ། ཁྱོད་ཁོང་ཁྲོ་མ་ལངས། སྐད་ཆ་ཡོད་ན་ངག་འཇམ་པོའི་སྒོ་ནས་ཤོད་དང་། ལྷ་སྐྱིད་ཀྱིས་ཁྱོད་ཀྱི་ཁ་ལེན་ངེས་རེད། ཅེས་བཤད་པ་ལ། ཁོས་ང་ལ་ཕུད་རྒྱག་ཅིག་བྱས་ཏེ་ ངའི་བུ་མོ་ལ་ངན་རྒུ་བསླབས་པའི་ཇོ་རྒན་མ་ཁྱོད། མགོ་མི་ཆུད་སར་ལུས་མ་བཙངས། མཛུབ་མོ་ཁ་རོག་ཆུག་ལ་ཁ་རོག་སྡོད་ ཟེར།
ལྷ་སྐྱིད་ཀྱིས་ཁེ་གྲི་ཞིག་རུམ་ནས་བླངས་ཏེ་སྐྲའི་ལན་བུ་སྦོམ་པོ་ཞིག་དུམ་བུར་བཅད་དེ་ཨ་ཕའི་མདུན་དུ་འཕངས་པ་དང་། ལག་པ་གཅིག་གིས་ལན་བུ་གཞན་པ་དེ་ལ་འཇུས། གཅིག་གིས་ཁེ་གྲི་བཟུང་ནས་ལན་བུ་གཅིག་བུ་དེའང་འབྲེག་གྲབས་བྱེད་པ་ལ། ང་མྱུར་མོར་སོང་ནས་འགོག་དགོས་བསམས་ཀྱང་། ང་ཁོ་མོའི་གམ་དུ་མ་བསླེབས་པར་ལན་བུ་དེ་ཡང་ས་ལ་ལྷུང་སོང་།
སྐབས་དེར། ལྷ་སྐྱིད་ཀྱི་ཨ་ཕ་ནི་སྨྱོན་པ་ལྟར་བརྒྱུགས་ཏེ་པུས་མོ་གཉིས་ས་ལ་བཙུགས། བྲང་ཁར་ཁུ་ཚུར་གྱིས་རྡུང་བཞིན། བུ་མོ་ལོ་ལོ། ད་ཁྱོད་ཀྱིས་དེ་འདྲ་མ་བྱེད། ཨ་ཕའི་ཁར་ཉོན་ལ་ཕྱིར་ལོག་འགྲོ་ཞེས་ཞུ་བ་ཡང་ཡང་བྱས།
རླུང་བསེར་བུ་ཞིག་གིས་ལྷ་སྐྱིད་ཀྱི་མགོ་ཡི་སྐྲ་རྣམས་འཛིང་བར་བྱས་པ་དང་། ལྷ་སྐྱིད་ནི་གཡུ་རལ་རྒྱས་པའི་སེང་གེ་ཞིག་དང་འདྲ་བར་འགྱིང་འདུག་ཅིང་། ཁོང་ཁྲོ་ལངས་པ་ཡིན་ནམ་ཡང་ན་གཡུ་རལ་གསིག་པ་ཡིན་གྱི་ཆ་མ་འཚལ་མོད། འོན་ཀྱང་ཁོ་མོའི་བྱིན་པ་གཉིས་འདར་སིག་སིག་བྱེད་པ་དང་། ལུས་པོ་ཡོངས་རྫོགས་ཀྱང་ས་འགུལ་བྱུང་བའི་དུས་སུ་འཛིན་མའི་ངོས་ཀྱི་སྐྱེ་རྒུ་ཡོད་དོ་ཅོག་འདར་ལྡེམལྡེམ་བྱེད་པ་དང་མཚུངས།
དབྱར་གསུམ་གྱི་དཔལ་ཡོན་མངོན་སུམ་དུ་བསླེབས་སོང་། ས་གཞི་སྔོ་ཞིང་ལྗང་ལ་མེ་ཏོག་མཛེས་ཤིང་སྡུག སྐྱེ་རྒུར་དབུགས་གསར་རྒྱས་པའི་དབྱར་གྱི་དུས་ཚིགས་སུ། ཐག་རིང་ནས་བྱ་ཁུ་བྱུག་་གི་གསུང་སྙན་ལྷང་ལྷང་སྒྲོག་པ་དང་། རྩྭ་ཐང་དུ་འབུ་དང་བུང་བས་གླུ་སྙན་ལེན་ཞིང་། ནགས་གསེབ་ཏུ་འཇོལ་མོས་གཤོག་འགྱུར་རྒྱག་བཞིན་འདུག ལྷ་སྐྱིད་ཀྱི་སེམས་ལའང་དབྱར་གྱི་དཔལ་མོ་ཤར་ངེས་རེད། ཚེ་རིང་། ཁུ་བྱུག་དབྱར་གསུམ་གྱི་དཔལ་ཡོན་ཤར་བའི་དུས་འདིར། ཁྱོད་ད་དུང་མི་ཕེབས་པ་འདི་ཅི་ཡིན་ནམ།
ཆུར་བའམ་ཕྱུར་བ་ནི་བོད་འབྲོག་པ་རྣམས་ཀྱི་རྒྱུན་ཟས་དང་། ཁྱད་པར་སྔོན་དུས་འབྲུ་རིགས་དཀོན་པའི་ཡུལ་གྱི་གཙོ་ཟས་ཤིག་ཡིན་པ་དང་། མར་ཆུར་གྱིས་པའི་ཐུད་དང་ཞུན་ནི་ཆོས་སྲིད་ཀྱི་དགའ་སྟོན་མཛད་སྒོ་དག་དང་། བག་སྟོན་དང་བཙས་སྟོན་སོགས་ཀྱི་སྟོན་ཟས་དང་། མགྲོན་པོ་ངོ་ཐང་ཅན་གྱི་མགྲོན་ཟས་སོགས་ཡིན་པས། བཟའ་བ་ཤ་ཐུད་རི་ལྟར་སྤུངས། ། བཏུང་བ་ཇ་ཆང་མཚོ་ལྟར་བསྐྱིལ། །ཅེས་སྟོན་མགྲོན་སོགས་ཀྱི་གསོལ་བ་གཙོ་བོ་ཞིག་གོ །
ནོར་ནག་ནི་རི་དྭགས་འབྲོང་རྒྱུད་ཡིན་པས་ནོར་རྒྱུད་ལེགས་པ་དང་། དེ་དག་གིས་གཟས་སུ་སྤྱད་བྱའི་རྩྭ་ཆུ་ཡང་ཧ་ཅང་གཙང་ལ་རོ་བཅུད་ཆེ་བས་ནོར་ནག་གི་གཟུགས་སྟོབས་ཆེ་ཞིང་། དེ་ལས་བྱུང་བའི་ཕྱུགས་རྫས་རྣམས་ཀྱང་རང་གི་ངོ་བོ་མ་འགྱུར་བ། རང་མདངས་ནོག་པ། རང་བཅུད་མ་ཤོར་བ། རང་ནུས་མ་ཉམས་པ། རང་རྒྱུད་མ་བསླད་པ། མ་རུང་བའི་དྲི་མ་སོགས་ཀྱིས་གོས་པ་མེད་པའི་མར་ཆུར་ཞོ་འོ་ཤ་ཚིལ་ལ་སོགས་པ་ནི་མིའི་འཚོ་བར་སྤྱོད་པའི་དངོས་རྫས་གཙང་ཞིང་ཡིད་དུ་འོང་བ་ཤ་སྟག་རེད།
ནི་མཐོ་སྒང་གི་སྲོག་ཆགས་རིགས་ཤིག་སྟེ། ལུས་ན་སྤུ་ཅུང་རིང་བོ་ཡོད་ལ་རྔ་མ་ཆེན་པོ་ཅན་ཞིག་ཡིན། མོའི་རིགས་ལ་འབྲི་ཟེར། གཡག་ནི་ཕོ་ཡིན།
ས་གནས་ཤིག་ཆགས་གནས་འཇིག་སྟོང་གི་ལོ་རྒྱུས་དང་མི་ཞིག་སྐྱེས་རྒས་ཀྱི་བྱུང་བ་དག་ནི་གང་ལྟར་ཡིན་པའི་དོན་ཇི་བཞིན་དུ་གསལ་བར་འབྲི་དགོས་ཚེ། དུས་ཚོད་ཡུན་རིང་བེད་སྤྱོད་བྱས་ཏེ་དཀའ་ལས་བརྒྱ་སྟོང་བརྒྱུད་ནས་ལེགས་པར་སྒྲུབ་འོས་པའི་ལས་འགན་ཁག་པོ་ཞིག་ཡིན་འདུག་མོད། འོན་ཀྱང་འདིར་མང་མང་གིས་སྟབས་བདེར་རྒྱུས་ལོན་དུ་དཔལ་གཤེན་བསྟན་རིན་སྤུངས་བཀྲ་ཤིས་སྨན་གྲོལ་གླིང་གི་ལོ་རྒྱུས་ཉུང་བསྡུས་དང་མཆོག་སྤྲུལ་བཤད་སྒྲུབ་བསྟན་འཛིན་ཚང་གི་རྣམ་ཐར་མདོ་བསྡུས་ཤིག་ཆེས་ཤིན་ཏུ་ཞུ་བར་འདོད།
གློག་རྒྱུན་ཇི་ལྟར་མཚོན་དགོས་སམ་ཞེ་ན། དུས་ཚོད་ཅིག་ལ་རྒྱ་ཁྱོན་ངེས་ཅན་ཞིག་བརྒྱུད་དེ་ཁུར་ཇི་ཙམ་རྒྱུ་བའི་འབོར་ལ་གློག་རྒྱུན་ ཟེར། ཕྱོགས་གཞན་ནས་བརྗོད་ན། གློག་གི་ཁུར་རྒྱུ་བའི་ཚད་ལ་གློག་རྒྱུན་ཟེར། འོན་ཀྱང། གློག་གི་ངང་ཚུལ་རྟོགས་པའི་དུས་སུ་གློག་རྡུལ་ངོས་འཛིན་ཐུབ་མེད། དེར་བརྟེན། དེའི་དུས་སུ་གློག་རྒྱུན་ནི་ཁུར་ཕོ་རྒྱུ་བའི་ངང་ཚུལ་དུ་ངོས་བཟུང་བ་མ་ཟད། གློག་རྒྱུན་གྱི་ཁ་ཕྱོགས་ནི་ཁུར་ཕོ་རྒྱུ་བའི་ཁ་ཕྱོགས་དང་གཅིག་པར་ངོས་བཟུང་ཡོད། སྤྱི་སྲོལ་ལྟར་ན། གློག་རྒྱུན་གྱི་ཁ་ཕྱོགས་ནི་གློག་རྡུལ་ཏེ། ཁུར་མོ་རྒྱུ་བའི་ཁ་ཕྱོགས་ཀྱི་ལྡོག་ཕྱོགས་ཡིན།
དུས་ཚོད་ ནང་དུ་ཁྲིད་གཟུགས་ཤིག་བརྒྱུད་དེ་སྨར་ཁུར་ རྒྱུ་བ་ཡིན་ཚེ། ཁྲིད་གཟུགས་དེའི་ནང་གི་གློག་རྒྱུན་ ནི་གཤམ་ལྟར་འཚོལ་ཐུབ།
ཁྲིད་གཟུགས་ཤིག་གི་ཤུགས་ཁྱད་དམ་གློག་གནོན་ནི། གློག་རྫས་སམ་གློག་སྨན་གྱིས་བཟོ་བ་ཡིན། གློག་ལམ་དུ་གློག་རྒྱུན་མུ་མཐུད་དེ་གནས་དགོས་ཚེ། གློག་སྨན་དུ་གསོག་འཇོག་བྱས་པའི་རྫས་ནུས་སྤྱོད་དགོས། གློག་རྒྱུན་ལྡན་པའི་གློག་ལམ་ཞིག་གི་སྣེ་གཉིས་བར་གྱི་ཤུགས་ཁྱད་ནི། ཁུར་ཚད་གཞི་ཞིག་གློག་ལམ་གྱི་སྣེ་གཅིག་ནས་སྣེ་གཞན་དུ་འགུལ་སྐྱོད་བྱེད་པའི་རྩོལ་བར་བརྗོད་པ་ཡིན། རྩིས་འགྲོས་ལྟར་བྱས་ན།
རྒྱལ་སྤྱིའི་ཚད་གཞི་རུ། ཁུར་ནི་ཁུ་ལོམ་པ་ ཞེས་པས་འཇལ་བ་དང། མཚོན་རྟགས་སུ་ འབྲི་བ་ཡིན། ཁུ་ལོམ་པ་གཅིག་ནི་གློག་རྡུལ་གྲངས་61016 གི་ཁུར་དང་ཕལ་ཆེར་མཚུངས་པ་ཡིན། ༼གློག་རྡུལ་གཅིག་ལ་ཁུར་མོ་1.610- 19ལྡན་ཡོད།༽ གློག་རྒྱུན་ནི་ཨེམ་ཕེར་གྱི་ཚད་གཞིས་འཇལ་བ་དང། མཚོན་རྟགས་ འབྲི་བ་ཡིན། ཨེམ་ཕེར་ཞེས་པ་ནི་ཧྤ་རན་སིའི་ཚན་རིག་པ་ཨན་ཌརེ་ཨེམ་ཕེར་ གྱི་མིང་ལས་བླངས་པ་ཡིན། ཨེམ་ཕེར་གཅིག་ནི་སྐར་ཆ་རེར་ཁུར་ཁུ་ལོམ་པ་རེ་རྒྱུ་བ་དང་མཚུངས་པས་ན།
དེང་གི་དུས་སུ་མི་རྣམས་ཀྱི་ལས་དོན་མང་ཆེ་བ་གློག་བརྟེན་ཡོད། གློ་བུར་དུ་གློག་མེད་པར་འགྱུར་ཚེ། གང་འབྱུང་སྲིད་དམ། གློག་ནི་སྟབས་བདེ་ལ། སྟངས་འཛིན་བྱེད་སླ་བའི་ནུས་པ་ཞིག་ཡིན་སྟབས། བཟོ་གྲྭ་དང་སྨན་ཁང། སློབ་གྲྭ་དང་ཁྱིམ་སོགས་ཀྱི་རྨང་གཞིའི་དགོས་མཁོ་ཞིག་ཏུ་གྱུར་ཡོད། གློག་གི་གྲུབ་ཆ་ཅི་ཞིག་ཡིན་ནམ། གློག་ལམ་བརྒྱུད་དེ་གློག་ཇི་ལྟར་རྒྱུ་བ་ཡིན་ནམ། གློག་ལམ་དུ་གློག་རྒྱུན་རྒྱུ་བའི་ཚེ། རྒྱུ་རྐྱེན་ཅི་འདྲ་ཞིག་གིས་སྟངས་འཛིན་བྱེད་པ་ཡིན་ནམ། གོང་གི་གནད་དོན་དེ་དག་གི་ལན་འཚོལ་ཐུབ་མ་ཟད། གློག་རྒྱུན་གྱི་དྲོད་ནུས་དང་དེའི་སྤྱོད་སྒོའི་སྐོར་ཡིན།
ལྟར་འབྲི་ཆོག གློག་རྒྱུན་ཉུང་ངུ་ཡིན་ཚེ། མི་ལི་ཨེམ་ཕེར་རམ། མའི་ཁརོ་ཨེམ་ཕེར་གྱིས་འཇལ་བ་དང། གློག་ལམ་ཞིག་གི་ནང་དུ་གློག་རྒྱུན་ཇི་ཙམ་ཡོད་མེད་འཇལ་བའི་ཡོ་ཆས་ལ་ཨེམ་མི་ཊར་ཟེར་ཞིང། ཨེམ་མི་ཊར་ནི་ག་དུས་ཡིན་རུང་གློག་ལམ་དང་ཕྲེང་འབྲེལ་བྱས་ཏེ། གློག་ཤུགས་འཚོལ་དགོས། དཔེ་རིས་༡༢་༡ ནི་གློག་ལམ་ཞིག་ལ་ཤེལ་ཏོག་དང། གློག་སྨན། གསད་ སྤར། ཨེམ་མི་ཊར་བཅས་མཐུད་པའི་བྲིས་རིས་ཤིག་ཡིན། འདིར་ངེས་དགོས་པ་ཞིག་ནི། གློག་སྨན་གྱི་ཕོ་སྣེ་ནས་ཤེལ་ཏོག་དང། ཨེམ་མི་ཊར་བརྒྱུད་དེ་མོ་སྣེའི་ཕྱོགས་སུ་གློག་རྒྱུན་རྒྱུ་བ་ཡིན།
དབང་མཛད་ཐོག་མར་བྱུང་བ་ཞེས་པ་ནི་མིས་མི་ལ་དབང་སྒྱུར་བའི་དུས་རབས་ཀྱི་མགོ་ཚུགས་ཤིང་། དེ་ནི་བསྐལ་པ་ཡ་ཐོག་གི་སྤྱི་ཚོགས་མཇུག་རྫོགས་ནས་བྲན་གཡོག་ལམ་ལུགས་ཀྱི་མགོ་ཚུགས་པའི་དུས་རབས་སུ་བྱུང་ལ། གནའ་རབས་ཀྱི་བོད་མི་རྣམས་མདོ་དབུས་མཐོ་སྒང་གི་སྟེང་དུ་ཁྱབ་སྟེ་གནས་པ་དང་། ཐོན་སྐྱེད་ཆུ་ཚད་ཅུང་འཕེལ་རྒྱས་སུ་ཕྱིན་ནས། ཚོ་སྡེ་རྣམས་ཅུང་གཏན་འཇགས་སུ་གྱུར་པ་དང་མཉམ་དུ་བྲན་གཡོག་ལམ་ལུགས་ཀྱི་རྒྱལ་ཕྲན་གྱི་རྣམ་པ་རིམ་གྱིས་བྱུང་བ་ཡིན། །
པུར་རྒྱལ་གོང་གི་དབང་མཛད་བཅུ་ཞེས་པ་ནི། ཡུལ་འདིའི་མི་རྣམས་ལ་དབང་བསྒྱུར་བའི་རྒྱལ་པོ་བཅུ་བྱོན་པའི་དོན་མིན་ཏེ། གཉའ་ཁྲི་བཙན་པོའི་སྔོན་དུ་བོད་སྤྱི་ལ་དབང་བའི་རྒྱལ་པོ་མ་བྱུང་པས་སོ། །དེ་ནི་མི་རབས་སམ་དེ་དང་ཆ་འདྲ་བ་དུ་མས་རིམ་བཞིན་བོད་ཁམས་དབང་དུ་བྱས་པ་སྟེ། ས་འདི་དག་བཟུང་ཞིང་དེ་ཡང་དུས་རབས་མི་འདྲ་བ་བཅུ་རིམ་བཞིན་བྱུང་བའི་དོན་ཡིན་ནོ། །
འཕྱེ་བོ་ཀླུ་ཡི་དུས་ཞེས་ཟེར་ཞིང་སྐབས་དེར་མིའི་ཤེས་རིག་ལ་སྔ་དང་མི་འདྲ་བའི་ཡར་རྒྱས་ཆེན་པོར་བྱུང་ཡོད་པར་གསལ་སྟེ། ལྷ་ཡིས་ཕན་པ་དང་འདྲེ་ཡིས་གནོད་པའི་བསམ་བློ། ཀླུ་མཆོད་དང་ཀླུ་བསངས་སོགས་ཆོས་ལུགས་ཀྱི་བསམ་བློ་དང་ཆོ་ག་བྱེད་ཤེས་པ། རྟ་དང་ནོར་སོགས་བདག་ཏུ་བཟུང་ནས་བེད་སྤྱོད་ཤེས་པ་བཅས་བྱུང་ཡོད་པར་གསལ། ཡུལ་གྱི་མིང་ལ་ཀླུ་ཡུལ་ན་ར་སེང་སྔོན་ཞེས་ཟེར། བཀའ་ཐང་སྡེ་ལྔ་ལས། ཀླུ་ཡི་སྐབས་སུ། སྔ་རྟགས་རྐ་ཆུ་ལ་སྤྱོད་པར་བྱུང་། ཞེས་པ་ཆུ་རྐ་བཟོས་ཏེ་ཆུ་ཡུར་དུ་དྲངས་ནས་ཆུའི་ནུས་པ་དེ་བེད་སྤྱོད་བྱས་པའི་དོན་ཡིན་པར་སེམས།
དམར་འཇམ་ལྷའི་དུས་ཡིན་ཞིང་། ཡིན་ནའང་སྐབས་དེར་མི་དང་དུད་འགྲོའི་འཚོ་བའི་བར་ཧེ་བག་ཆེར་མེད་པ་ཕན་ཚུན་འདྲ་མཉམ་དུ་གནས་པ་དང་། མི་ལོ་འབུམ་ཕྲག་མང་པོར་དེ་ལྟར་གནས་པ་བཤད་པ་ལྟར་ན། འདི་ཕལ་ཆེར་བསྐལ་པ་ཡ་ཆོག་གམ་གདོད་མའི་སྤྱི་ཚོགས་ཀྱི་འཚོ་བ་གཙོ་བོར་བསྟན་ཡོད་པར་འདྲ། སྐབས་འདིར་ཡུལ་གྱི་མིང་ལ་ལྷ་ཡུལ་གུང་ཐང་ཟེར་བ་དང་། མིི་རྣམས་གཡའ་རི་དང་གངས་རེིའི་རྩེ་གནས་བཅས་ཡོད་པར་བཤད།
སྐབས་དེར་མ་སངས་གཉན་གྱི་དུས་ཡིན་ལ་དུས་དེར་མིའི་བསམ་བློ་དང་ཐབས་ཤེས་གང་ཅིའི་ཐད་དུད་འགྲོ་གཞན་ལས་སྟོབས་ཆེ་བར་ཆགས་ཡོད་པ་དང་། གནས་ཡུལ་ཀྱང་རྫ་རི་དང་། ཤིང་ནགས། སྤང་ལྗོངས་སོགས་ག་ས་ག་ལ་གནས་ཡོད་པ་དང་། ཡུལ་གྱི་མིང་ལ་གཉན་ཡུལ་གསེར་སྟེང་ཟེར་བར་བཤད། དུས་ཚོད་ནི་མི་ལོ་འབུམ་ཕྲག་མང་པོ་དེ་ལྟར་བྱུང་ཞེས་བཤད།
དབང་མཛད་ཐོག་མར་བྱུང་བ་ཞེས་པ་ནི་མིས་མི་ལ་དབང་སྒྱུར་བའི་དུས་རབས་ཀྱི་མགོ་ཚུགས་ཤིང་། དེ་ནི་བསྐལ་པ་ཡ་ཐོག་གི་སྤྱི་ཚོགས་མཇུག་རྫོགས་ནས་བྲན་གཡོག་ལམ་ལུགས་ཀྱི་མགོ་ཚུགས་པའི་དུས་རབས་ཤིག་ཡིན།
རིགས་དང་དཀྱིལ་འཁོར་རྒྱ་མཚོའི་ཁྱབ་བདག་བཀའ་དྲིན་སུམ་ལྡན༧རྗེ་བཙུན་བླ་མ་རིན་པོ་ཆེ་འཇམ་དབྱངས་བློ་གྲོས་རིན་ཆེན་མཆོག་གི་རྣམ་པར་ཐར་པ་དང་
ཡོངས་འཛིན་རྣམས་ཀྱི་མཚན་སྡོམ་གསོལ་འདེབས་ཉིད་ཀྱིས་ཞལ་གསུང་མཛད་པ་ནི། ན་མོ་གུ་རུ། རྒྱལ་ཀུན་འགྲོ་ལ་ལྷག་པར་རྗེས་བརྩེ་བའི། །
མོས་པར་འཚམས་པའི་སྤྲུལ་པ་ཅིར་ཡང་སྟོན། །དགེ་བའི་བཤེས་གཉེན་བཀའ་དྲིན་ཅན་རྣམས་ལ། །རྩེ་གཅིག་གདུང་བའི་ཡིད་ཀྱིས་གསོལ་བ་འདེབས། །
ཁྱད་པར་རྩོད་ལྡན་སྙིགས་མ་ལྔ་བདོའི་གདུལ་དཀའི་འགྲོ་ཀུན་དམིགས་མེད་ཐུགས་རྗེའི་ལྕགས་ཀྱུ་རྣོན་པོ་ཡིས། །
གང་ནས་ལེགས་འོང་འཕགས་བོད་མཁས་གྲུབ་ཕྲེང་བ་རིམ་བྱོན་ཁྱད་པར་སྒྲུབ་བརྒྱུད་ཉི་ཟླའི་གཟི་འབར་བ། །
སྙིང་པོའི་དོན་བརྒྱུད་འབའ་རོམ་གསེར་གྱི་རི་དབང་ཚར་དུ་དངར་རྣམས་སྒོ་གསུམ་གུས་པས་ཕྱག་གི་གནས། །
ནམ་ཡང་མི་གཏོང་ཐུགས་བསྐྱེད་གོ་ཆ་པད་དཀར་ལྟར་འཕགས་མཐུ་སྟོབས་རྡོ་རྗེ་ལྟ་བུར་ཆེར་འབར་བ། །
དེའང་ཀུན་འབུམ་ལས། དབུས་སུ་ཀུན་འབུམ་གོ་འབྱེད་སེར། ཤར་དུ་ཀུན་གྲོལ་དབྱིངས་ཕྱུག་ལྗང། ལྷོ་རུ་ཀུན་རིག་རྒྱས་པདམར། ནུབ་ཏུ་ཀུན་འདུལ་ཆེན་པོ་དཀར། བྱང་དུ་ཀུན་འཇོམས་རྒྱལ་པོ་སྔོ། ཞེས་གསུངས་པ་སེར་པོ་ས་དང་། ལྗང་ཁུ་རླུང་། དམར་པོ་མེ། དཀར་པོ་ནམ་མཁའ། སྔོན་པོ་ཆུ་སྟེ་ཕྱི་ལྟར་ན་འབྱུང་བ་ལྔ་དང་། ནང་ལྟར་རིགས་ལྔའི་ལྷ་ལྔ་ཡི་ཞིང་ཁམས་མཚོན། མ་ཚད་དར་ཚོན་སྣ་ལྔ་འདི་ཉིད་ཀུན་འབུམ་འབྱུང་བའི་ལྷ་ཚོགས་བདུན་བརྒྱ་ཉི་ཤུ་སོགས་ཀྱི་རྟེན་ཡིན་པར་གསུངས་ཡོད།
གཡུང་དྲུང་བོན་གྱི་བརྡ་དར་ཆེན་མོའི་བྱུང་ཁུངས་དང་མཚོན་དོན་སོགས་ཀུན་འབུམ་གོ་འབྱེད་དང་༧རྩ་བླ་ཡོངས་འཛིན་རིན་པོ་ཆེ་མཆོག་གི་གསུང་འབུམ་སོགས་ལ་གཞི་བཅོལ་ཏེ་འཆད་ན། དེའང་རྩ་བའི་དར་ཆ་འདི་ན་གཡུང་དྲུང་བོན་གྱི་བརྡ་དར་ཆེན་མོའམ་སྲིད་པའི་བརྡ་དར་ཆེན་མོ་ཞེས་སུ་འབོད། ཁ་དོག་མས་ནས་ཡར་རིམ་བཞིན་སེར་པོ། ལྗང་ཁུ། དམར་པོ། དཀར་པོ། སྔོན་པོ་དང་། དཀྱིལ་དུ་གསེར་གྱི་གཡུང་དྲུང་ཆག་ཤིང་གིས་བརྒྱན་པ་ཞིག་ཡོད།
དེའང་འབྱུང་བ་ལྔ་དེ་ཞིང་ཁམས་རིགས་ལྔའི་ལྷ་ལྔ་དང་སྦྱར་ན། དེ་བཞིན་རིགས་ཀྱི་ལྷ་ཀུན་འབུམ་ས་ལྷ་གཙོ་བོར་དབུས་སུ་བཟུང་སྟེ་ས་སེར་པོ་དང། དེ་ནས་ཤར་དུ་ཀུན་གྲོལ་རླུང་ལྷ་ལྗང་ཁུ། དེ་ནས་ལྷོ་རུ་ཀུན་རིག་མེ་ལྷ་དམར་པོ། དེ་ནས་ནུབ་ཏུ་ཀུན་འདུལ་ལྕགས་ལྷ་དཀར་པོ། དེ་ནས་བྱང་དུ་ཀུན་འཇོམས་ཆུ་ལྷ་སྔོན་པོ་བཅས་ཁ་དོག་གི་གོ་རིམ་བྱུང་སྟངས་ནི་ཕྱོགས་སྟོན་ལྟར་དབུས་ནས་ཤར་སོགས་བོན་སྐོར་རིམ་འགྲོས་བསྟན་པ་ཡིན།
དེར་མུ་ཏོ་གོང་འགབ་དང་། ཝ་སྣ་བྲ་སྡེ། མུ་ཏོ་ཁྱུང་ཕྱུག ཁེ་དམར། ཆང་སྒ། ལུང་ལེབ། སྒྲོག་མདོ། ཐ་ནང་བཅས་སྡེ་ཚོ་དུ་མ་ཡོད།
སྔགས་པ་ལ་སྤྲིང་པའི་གཏམ་བཤགས་ལེ་བཞི་པའི་ཊཱི་ཀ་དམ་ཚིག་རྒྱལ་མཚོའི་གསལ་བྱེད་ཅེས་བྱ་བ།
ཅེས་པའང་རྭ་ལོའི་བརྒྱུད་འཛིན་ཡང་སྟེངས་པས་ནན་བསྐུལ་ཆེན་པོའི་ངོར་རྫོགས་ཆེན་པ་རང་བྱུང་རྡོ་རྗེས་ངག་ཐོག་ནས་བཀོད་པའོ།། །།
བྱང་སྡེ་ཉི་མ་རྫ་ཆུ་ཁ་ཞེས་པའི་འདི་ནི་སྔོན་ཆད་ཅིག་ལ་ཡོངས་གྲགས་སུ་འབྲོག་སྡེ་ཚོ་ཆེན་བཅོ་བརྒྱད་དུ་གྲགས་པ་ཡོད་འདུག་ལ་དེ་ནི་མདོ་ཁམས་སྡེ་དགེ་རྒྱལ་པོའི་མངའ་ཞབས་ཀྱི་འབྲོག་སྡེ་ཚོ་ཆེན་བཅོ་བརྒྱད་དུ་གྲགས་པ་དེ་ཡིན་འདུག་པས།ཡུལ་འདིའི་སྣོད་བཅུད་ཀྱི་གཉིས་ཀྱི་ཆ་ལ་བོད་ཀྱི་
རྒྱལ་སྲས་གཞོན་ནུ་དོན་གྲུབ་སྐུ་འཁྲུངས་ནས་ཉིན་བདུན་པ་དེ་ལ་ཁོང་གི་མ་ཡུམ་སྒྱུ་འཕྲུལ་ཆེན་མོ་དགོངས་པ་རྫོགས་ཤིང་།དེའི་ཉིན་མོ་དེར་ཡབ་རྒྱལ་པོ་ཟས་གཙང་མའི་བཙུན་མོ་གཞན་པ་སྐྱེ་དགུའི་བདག་མོ ལ་སྲས་ཤིག་ཀྱང་འཁྲུངས། སྐྱེ་དགུའི་བདག་མོ་ནི་ཡུམ་སྒྱུ་འཕྲུལ་ཆེན་མོའི་གཅུང་མོ་ཆུང་ཤོས་དེ་ཡིན་སྟབས། ཁོང་གིས་རང་ཉིད་ཀྱི་སྲས་མ་མ་གཞན་ཞིག་ཏུ་གཏད་ནས། རྒྱལ་སྲས་གཞོན་ནུ་དོན་གྲུབ་རང་གི་ཤ་ནས་མཆེད་པའི་བུ་ཕྲུག་ཇི་བཞིན་བྱམས་བརྩེའི་སྒོ་ནས་སྐྱེད་སྲིང་ཞུས། འོན་ཀྱང་རྒྱལ་སྲས་གཞོན་ནུ་དོན་གྲུབ་ཀྱིས་རང་གི་མ་ཡུམ་ངོ་མ་དེ་སུ་ཞིག་ཡིན་མིན་མཁྱེན་གྱི་མེད།
རྒྱལ་སྲས་གཞོན་ནུ་དོན་གྲུབ་དགུང་གྲངས་ཁ་ཤས་ལོན་པ་ཙམ་ལས། ད་དུང་ནར་སོན་མེད་ན་ཡང་ཡབ་རྒྱལ་པོས་ཁོང་སློབ་གཉེར་ཁང་ཞིག་ཏུ་སློབ་སྦྱོང་བྱེད་པར་བཏང་། སློབ་གཉེར་ཁང་དེར་སློབ་ཕྲུག་མང་པོ་ཡོད་ཅིང་ཁོང་ཚོ་ཚང་མ་ཁྱིམ་ཚང་ཆེན་པོའི་ཕྲུ་གུ་འབའ་ཞིག་ཡིན། ཁོང་གི་སློབ་དཔོན་གྱི་མཚན་ལ་ཐམས་ཅད་བཤེས་གཉེན དུ་འབོད་དོ། །
ད་ལྟ་ཤཱཀྱ་མཆོག་ལྡན་གྱིས་བཞེངས་གནང་མཛད་པའི་འདུ་ཁང་ནང་སྔོན་གྱི་བྱམས་པའི་སྐུ་ཚབ་དང་། སྒྲོལ་མ་གསུང་བྱོན། ཆོས་གོས་ཐོག་ཐུབ་མ་སོགས་མཇལ་རྒྱུ་ཡོད།
ཡང་གླང་ཐང་ནས་མཐོང་སྨོན་དུ་འགྲོ་དུས་མཁར་རྩེ་རི་ལྡེབས་སུ་ཆོས་འཁོར་རྩེ་ཞེས་པའི་དབོན་དགོན་ཞིག་གི་རྗེས་ཤུལ་མཇལ་རྒྱུ་ཡོད།
སྐྱེ་འཕེལ་ཚད་ལྡན་ཅན་གྱི་བྱིས་པ་ཞིག་ཡིན་ཕྱིན།ལོ་ན་ལྔ་དང་དྲུག་གི་མཚམས་སུ་ཕྱོགས་གཅིག་ལ་ཚོར་བ་སྐྱེན་པའམ་ཤུགས་དྲག་པོའི་མཚར་སྣང་འབྱུང་བའི་འགོ་རྩོམ།གལ་ཏེ་ཕ་མར་གྱུར་བ་ཚང་མས་མའ་ཁུ་སི་བེལ་གྱི་ཨ་ཕ་ནང་བཞིན་བྱིས་པའི་ཚོར་བ་སྐྱེན་པའི་ཆ་ཤས་དེ་དུས་ལས་མ་ཡོལ་བར་འཛིན་ཐུབ་ནས།ཕྱོགས་སུ་རྒྱུ་བར་རམ་འདེགས་ཀྱི་སྣེ་སྟོན་ཐོབ་ཚེ།བྱིས་པའི་ཤེས་རབ་ཀྱི་སྒོ་མོ་འབྱེད་ཐུབ་པ་གདོན་མི་ཟའོ།།
ཁྱིམ་བདག་གིས་བྱིས་པར་རང་ཉིད་ཀྱི་བྱས་ཉེས་ལ་རང་ཉིད་ཀྱིས་འགན་འཁུར་བའི་སློབ་གསོ་གཏོང་དགོས།བྱིས་པ་སྒེར་གྱི་བྱས་འབྲས་ཡིན་ན།སྒྲུབ་ཕོད་ལ་འཁུར་ཕོད་པ།འགན་འཁྲི་ལ་གཞོལ་མི་རུང་བའི་རྟིང་སྐུལ་དང་།རང་གིས་བསྒྲུབས་པའི་མཇུག་འབྲས་རང་གིས་འགན་འཁུར་བར་བྱ།ཁྱིམ་བདག་གིས་བྱིས་པའི་ཚབ་ཏུ་འགན་གཅིག་ལྕོགས་སུ་འཁུར་ན།དེས་བྱིས་པའི་འགན་འཁྲིའི་སེམས་གཞོག་ཅིང་གཏུབ་པ་དང་གཉིས་སུ་མ་མཆིས་སོ།།
ཁྱིམ་བདག་གི་རེ་བས་བུ་ཕྲུག་གི་མཚར་ལོངས་ལ་ཤུགས་རྐྱེན་ཆེ།སེམས་ཁམས་རིག་པས་བསྟན་དོན།ཕ་མས་བུ་ཕྲུག་ལ་བཅངས་པའི་རེ་བ་ཇི་ལྟར་ཆེ་བ་དེ་ཙམ་གྱིས་བུ་ཕྲུག་གི་བློ་རིག་པ་དང་སློབ་སྦྱོང་གྲུབ་འབྲས་ཆེ་བ་དང་།དེ་ལས་ལྡོག་ན་དེ་བཞིན་ཡིན་པར་བསྙད།དེས་ཁྱིམ་བདག་གི་རེ་བ་ནི་ཁྱིམ་ཚང་སློབ་གསོའི་ཡག་ཉེས་ཀྱི་རྒྱུ་རྐྱེན་གཙོ་བོ་ཞིག་ཡིན་པ་ཤུགས་ཀྱིས་ར་སྤྲད་དོ།།